Қазақстан Республикасының

бейрезидент-банкі филиалының

басқа заңды тұлғалардың капиталына

инвестициялары туралы

есеп нысанына

қосымша

Әкімшілік деректерді толтыру бойынша түсіндірме

Қазақстан Республикасының бейрезидент-банкі филиалының басқа заңды тұлғалардың капиталына инвестициялары туралы есеп

(индексі – FBN\_INVEST\_05, кезеңділігі – ай сайын)

1-тарау. Жалпы ережелер

1. Осы түсіндірме (бұдан әрі – Түсіндірме) «Қазақстан Республикасының бейрезидент-банкі филиалының басқа заңды тұлғалардың капиталына инвестициялары туралы есеп» әкімшілік деректерді жинауға арналған нысанын (бұдан әрі – Нысан) толтыру бойынша бірыңғай талаптарды айқындайды.

2. Нысан «Қазақстан Республикасының Ұлттық Банкі туралы» Қазақстан Республикасы Заңының 15-бабы екінші бөлігінің 65-2) тармақшасына және «Қазақстан Республикасындағы банктер және банк қызметі туралы» Қазақстан Республикасының Заңы 54-бабының 1-тармағына сәйкес әзірленді.

3. Нысанды Қазақстан Республикасының бейрезидент-банктерінің филиалдары, оның ішінде бейрезидент-ислам банктерінің филиалдары ай сайын есепті айдың соңындағы жағдай бойынша жасайды.

Мәліметтер теңгемен толтырылады. Құндық көрсеткіштер үтірден кейін екі таңбалы сандармен көрсетіледі.

4. Нысан мен Түсіндірмедегі шоттардың нөмірлері Нормативтік құқықтық актілерді мемлекеттік тіркеу тізілімінде № 6793 болып тіркелген Қазақстан Республикасы Ұлттық Банкі Басқармасының 2011 жылғы 31 қаңтардағы № 3 қаулысымен бекітілген Екінші деңгейдегі банктердегі, ипотекалық ұйымдардағы, «Қазақстанның Даму Банкі» акционерлік қоғамындағы және Қазақстан Республикасының бейрезидент - банктерінің филиалдарындағы бухгалтерлік есептің үлгі шот жоспарына (бұдан әрі – Үлгі шот жоспары) сәйкес көрсетіледі.

5. Нысанға басшы немесе есепке қол қою функциясы жүктелген адам және орындаушы қол қояды.

6. Нысанды толтыру кезінде кодтар «Қазақстан Республикасы Ұлттық Банкінің веб-порталы» ақпараттық жүйеде пайдаланылатын анықтамалықтарға сәйкес көрсетіледі, күндер мынадай форматта: «ЖЖЖЖ.КК.АА» көрсетіледі, мұнда «ЖЖЖЖ» – жылы, «КК» – күні, «АА» – айы.

7. Түсіндірмеде көрсетілген көрсеткіш ұсынылмайтын жағдайларды қоспағанда, барлық көрсеткіштер толтырылуы міндетті болып табылады.

2-тарау. Нысанды толтыру бойынша түсіндірме

8. Нысанда еншілес және қауымдасқан ұйымдардың, және басқа да заңды тұлғалардың капиталына Қазақстан Республикасының бейрезидент-банкі филиалының, оның ішінде бейрезидент-ислам банкі филиалының инвестицияларының мөлшері туралы мәліметтер көрсетіледі.

9. 2.2, 2.4, 2.5, 2.6, 2.7, 4.1, 4.2 және 5-жолдарда мәндер «Қазақстан Республикасы Ұлттық Банкінің веб-порталы» ақпараттық жүйеде орналастырылған анықтамалықтардан таңдалады.

10. 1-жолда есеп беруші Қазақстан Республикасының бейрезидент-банкі филиалының ақпараттық жүйесінде осы мәміленің бірегей сәйкестендіргіші болып қызмет ететін мәміленің референсі (коды) көрсетіледі.

11. 2.1-жолда есеп Қазақстан Республикасының бейрезидент-банкінің филиалы жүргізетін, Қазақстан Республикасының бейрезидент-банктерінің филиалдары ұсынатын ақпарат негізінде толықтырылатын және өзектендірілетін контрагенттердің анықтамалығына сәйкес капиталына Қазақстан Республикасының бейрезидент-банкінің филиалы қатысатын заңды тұлғаның атауы көрсетіледі.

Заңды тұлғаларды сәйкестендіру үшін 2.2 және 2.3-жолдарда сәйкестендіргіштердің мынадай түрлері және олардың мәндері көрсетіледі:

Қазақстан Республикасының резиденттері бойынша – бизнес-сәйкестендіру нөмірі;

Қазақстан Республикасының бейрезиденттері бойынша – Стандарттау жөніндегі халықаралық ұйымның 9362 «Банктік сәйкестендіру коды (Bank Identifier Code)» халықаралық стандартына сәйкес Қазақстан Республикасының бейрезидент-банкі филиалының контрагентіне берілген банктік сәйкестендіру коды, ол болмаған кезде – «Қазақстан Республикасы Ұлттық Банкінің веб-порталы» ақпараттық жүйе үшін белгіленген алгоритм бойынша есеп Қазақстан Республикасының бейрезидент-банкінің филиалы қалыптастырған баламалы сәйкестендіру нөмірі.

2.5-жолда Қазақстан Республикасының резиденті болып табылатын заңды тұлға бойынша «1» мәні көрсетіледі, Қазақстан Республикасының бейрезиденті болып табылатын заңды тұлға бойынша «2» мәні көрсетіледі.

2.6-жолда капиталына есеп Қазақстан Республикасының бейрезидент-банкінің филиалы қатысатын заңды тұлғаның тіркелген (инкорпорация) елі көрсетіледі.

12. 3-жолда инвестицияларды сатып алу күніндегі жағдай бойынша мәліметтер көрсетіледі.

3.1-жолда эмиссиялық бағалы қағаздармен мәмілені бағалы қағаздарды ұстаушылар тізілімдерінің жүйесінде тіркеу күні көрсетіледі. Өзге мәмілелер бойынша Қазақстан Республикасының заңнамасына сәйкес меншік құқығы туындаған күн (сәт) көрсетіледі.

3.2-жолда сатып алу күніндегі сатып алу құны теңгемен көрсетіледі.

13. 3.3 және 4.5-жолдарда Қазақстан Республикасының бейрезидент-банкінің филиалына тиесілі акциялар санының эмитенттің орналастырылған (артықшылықты және сатып алынған акцияларды шегергенде) акцияларының жалпы санына арақатынасы немесе тиісінше сатып алу күніне және есепті күнге заңды тұлғаның жарғылық капиталына қатысу пайызындағы үлесі көрсетіледі.

14. 4.2 және 4.3-жолдарда еншілес және қауымдасқан ұйымдардың және басқа да заңды тұлғалардың капиталына Қазақстан Республикасының бейрезидент-банкі филиалының, оның ішінде бейрезидент-ислам банкі филиалының инвестицияларының сомалары және есепті күнгі оларға сәйкес құндық мәндері ескерілетін банктердің үлгі шот жоспарына сәйкес шоттардың нөмірлері көрсетіледі.

Егер құндық мән нөлге тең болса, 4.1, 4.2 және 4.3-жолдар бойынша көрсеткіштер ұсынылмайды.

Резервтердің (провизиялардың) мөлшері абсолюттік мәнде оң сан ретінде көрсетіледі. Провизиялар болмаған кезде көрсеткіш бойынша деректер ұсынылмайды.

15. 4.4-жолда акциялардың саны бірлікпен (данада) көрсетіледі. 4.4-жолда. ондық түрінде ұсынылатын бөлшек санды (жарғылық капиталдарға қатысу құралдары үшін) үтірден кейін екі белгімен көрсетуге жол беріледі.

16. 5-жолда 9 «Қаржы құралдары» халықаралық қаржылық есептілік стандартына (International Financial Reporting Standards – IFRS) сәйкес есепті күндегі жағдай бойынша есеп Қазақстан Республикасының бейрезидент-банкінің филиалы инвестицияларды жатқызған (кредиттік) тәуекелдің сатысы көрсетіледі.